รัฐบาลไทย-ข่าวทำเนียบรัฐบาล-มท.2 ประธานแถลงข่าวสรุปผลอุบัติเหตุสงกรานต์ 2561 เน้นทำงานบูรณาการสานพลัง “ประชารัฐ” พร้อมถอดบทเรียนและเสริมกลไกการลดอุบัติเหตุทางถนนเข้มข้น สร้างความปลอดภัยทางถนนอย่างยั่งยืน
วันพุธที่ 18 เมษายน 2561
มท.2 ประธานแถลงข่าวสรุปผลอุบัติเหตุสงกรานต์ 2561 เน้นทํางานบูรณาการสานพลัง “ประชารัฐ” พร้อมถอดบทเรียนและเสริมกลไกการลดอุบัติเหตุทางถนนเข้มข้น สร้างความปลอดภัยทางถนนอย่างยั่งยืน
มท.2 ประธานแถลงข่าวสรุปผลอุบัติเหตุสงกรานต์ 2561 เน้นทํางานบูรณาการสานพลัง “ประชารัฐ” พร้อมถอดบทเรียนและเสริมกลไกการลดอุบัติเหตุทางถนนเข้มข้น สร้างความปลอดภัยทางถนนอย่างยั่งยืน
วันนี้ (18 เม.ย. 61) เวลา 10.00 น. ที่ห้องประชุม 1 ชั้น 5 กรมป้องกันและบรรเทาสาธารณภัยนายสุธี มากบุญ รัฐมนตรีช่วยว่าการกระทรวงมหาดไทย เป็นประธานแถลงข่าวสรุปผลการดําเนินงานของศูนย์อํานวยการป้องกันและลดอุบัติเหตุทางถนนช่วงเทศกาลสงกรานต์ ประจําปี 2561ภายใต้แนวคิด“ขับรถมีน้ําใจ รักษาวินัยจราจร”ระหว่างวันที่ 11–17 เม.ย. 2561 เพื่อดําเนินการดูแลความปลอดภัยทางถนนให้กับพี่น้องประชาชนในช่วงเทศกาลสงกรานต์
นายสุธีมากบุญรัฐมนตรีช่วยว่าการกระทรวงมหาดไทยในฐานะประธานแถลงข่าวสรุปผลการดําเนินงานป้องกันและลดอุบัติเหตุทางถนนช่วงเทศกาลงกรานต์ 2561 เปิดเผยว่าศปถ. ภายใต้การดําเนินงานของ กระทรวงมหาดไทย โดยกรมป้องกันและบรรเทาสาธารณภัยและความร่วมมือของหน่วยงานภาคีเครือข่ายได้รวบรวมสถิติอุบัติเหตุทางถนน และสรุปผลอุบัติเหตุทางถนนสะสม 7 วัน (11 - 17 เม.ย. 2561) เกิดอุบัติเหตุรวม 3,724 ครั้งผู้เสียชีวิตรวม 418 ราย ผู้บาดเจ็บ รวม 3,897 คน สาเหตุที่ทําให้เกิดอุบัติเหตุสูงสุด ได้แก่ ดื่มแล้วขับ ร้อยละ 40.28 ขับรถเร็วเกินกําหนด ร้อยละ 26.50 ยานพาหนะที่เกิดอุบัติเหตุมากที่สุด ได้แก่ รถจักรยานยนต์ ร้อยละ 79.85 รถปิคอัพ ร้อยละ 7.17 ส่วนใหญ่เกิดในเส้นทางตรง ร้อยละ 64.66 ถนนใน อบต./หมู่บ้าน ร้อยละ 37.57 ถนนกรมทางหลวง ร้อยละ 37.51 ช่วงเวลาที่เกิดอุบัติเหตุสูงสุด ได้แก่ เวลา 16.01–20.00 น. ร้อยละ 28.65 ผู้บาดเจ็บและผู้เสียชีวิตส่วนใหญ่อยู่ในกลุ่มวัยแรงงาน (อายุ 20 - 49 ปี)ร้อยละ 50.79 จังหวัดที่ไม่มีผู้เสียชีวิต (ตายเป็นศูนย์) มี 4 จังหวัด ได้แก่ ระนอง สมุทรสงคราม หนองคาย และ หนองบัวลําภูจังหวัดที่เกิดอุบัติเหตุสะสมสูงสุด ได้แก่ เชียงใหม่ (133 ครั้ง) จังหวัดที่มีผู้เสียชีวิตสะสมสูงสุด ได้แก่ นครราชสีมา (20 ราย) จังหวัดที่มีผู้บาดเจ็บสะสมสูงสุด ได้แก่ เชียงใหม่ (142 คน) ทั้งนี้ในช่วง 7 วัน เรียกตรวจยานพาหนะรวม 5,607,780 คัน มีผู้ถูกดําเนินคดี 1,138,219 ราย (ตามมาตรการ 10 รสขม) และสําหรับข้อมูลปริมาณรถของศูนย์ปฏิบัติการคมนาคม พบว่า ในช่วงระหว่างวันที่ 11–17 เมษายน 2561 มีปริมาณรถบนท้องถนนทั้งขาเข้าและขาออกกรุงเทพฯ จํานวน 8,756,752 คัน เมื่อเทียบกับช่วงปี 2560 มีปริมาณรถเพิ่มขึ้น คิดเป็นร้อยละ 3.68 และในปีนี้มีอําเภอที่ไม่มีการเกิดอุบัติเหตุ จํานวน 141 อําเภอ และในกรุงเทพมหานคร 26 เขต
รัฐมนตรีช่วยว่าการกระทรวงมหาดไทย กล่าวเพิ่มเติมว่าสําหรับการลดอุบัติเหตุทางถนนในระยะยาว ศปถ. ได้เน้นย้ําให้จังหวัดใช้กลไกของศูนย์อํานวยการความปลอดภัยทางถนนระดับจังหวัด อําเภอ และองค์กรปกครองส่วนท้องถิ่นดําเนินการป้องกันและลดอุบัติเหตุทางถนนอย่างเข้มข้นและต่อเนื่อง มุ่งลดปัจจัยเสี่ยงต่อการเกิดอุบัติเหตุทางถนนที่ครอบคลุมทุกมิติ ทั้งด้านคน ยานพาหนะ ถนน และสิ่งแวดล้อม ในรูปแบบการประสานพลังกลไก“ประชารัฐ”เน้นการใช้มาตรการทางสังคมและชุมชนในการสร้างความปลอดภัยทางถนนในระดับพื้นที่ เพื่อเสริมกลไกการลดอุบัติเหตุทางถนนให้เข้มแข็งและมีประสิทธิภาพอย่างยั่งยืน
นายฉัตรชัย พรหมเลิศ ปลัดกระทรวงมหาดไทย กล่าวว่าแม้จะสิ้นสุดการดําเนินงาน ลดอุบัติเหตุทางถนนช่วงเทศกาลสงกรานต์แล้ว แต่การดําเนินงานของทุกภาคส่วน ยังคงดําเนินการอย่างต่อเนื่องและเข้มแข็ง ทั้งนี้ได้กําชับให้ จังหวัดและหน่วยงานที่เกี่ยวข้องยึดหลักดําเนินการ ในเรื่องสําคัญ ดังนี้ 1.การให้ความสําคัญกับระบบข้อมูลอุบัติเหตุเพื่อให้ข้อมูลอุบัติเหตุทางถนนของประเทศมีเอกภาพบนพื้นฐานข้อมูลเดียวกัน เพื่อให้หน่วยงานที่เกี่ยวข้องใช้ประโยชน์ในการอ้างอิง รวมถึงใช้ประกอบการกําหนดมาตรการและแนวทางต่างๆ 2.การลดความเสี่ยงการเกิดอุบัติเหตุ เช่น จุดตัดรถไฟในพื้นที่ การส่องแสงสว่างของถนน และการจัดตั้งด่านชุมชน เป็นต้น 3.การสร้างการรับรู้แก่ประชาชน โดยให้ผู้ว่าฯ ร่วมกับสถาบันการศึกษาในพื้นที่ จัดให้มีการสร้างองค์ความรู้แก่ประชาชนตลอดจนเจ้าหน้าที่ พร้อมทั้งเน้นย้ํา กรณีผู้ที่มีหน้าที่ในการบังคับใช้กฎหมาย ถ้าไม่ปฏิบัติตามกฎหมายดังกล่าวให้ถือเป็นความผิดทางวินัยอีกด้วย.
ครั้งที่ 86/2561
กองสารนิเทศ สํานักงานปลัดกระทรวงมหาดไทย
โทร 0-22224131-2